**Attikan eläinpuisto** (kreik. Αττικό Ζωολογικό Πάρκο, *Attikó Zoologikó Párko*) on 20 hehtaarin laajuinen yksityinen eläintarha, joka sijaitsee Spátan kaupungissa Itä-Attikassa Kreikassa lähellä Ateenaa. Eläintarhassa on noin 2 000 eläintä, jotka edustavat 400 lajia. Se on auki 365 päivää vuodessa.

Historia
--------

Eläinpuisto avattiin toukokuussa 2000. Se oli aluksi lintutarha, jossa oli 1 100 lintua, jotka edustivat 300 eri lajia .

Ruusukakaduja Attikan eläinpuistossa.
Matelijat lisättiin huhtikuussa 2001, niiden jälkeen Kreikan eläimistö vuonna 2002, afrikkalainen savanniosasto ( seeprat ja kirahvit) vuonna 2003, kissaeläimet ja savanniosan laajennus vuonna 2004, apinat vuonna 2005, gepardit, simpanssi ja gibbon, ja Somalian eläimiä esittelevä osa (kamelit ja aasit) vuonna 2008.

Vuonna 2010 eläintarhassa avattiin delfinaario, ja eläimistöön lisättiin valkoinen sarvikuono.

Lakkautetun Särkänniemen delfinaarion delfiinit siirrettiin eläinpuistoon 28. elokuuta 2016.

Näytökset
---------

Attikan eläinpuistoa.
Attikan eläinpuistoa.
Vuonna 2005 eläintarha alkoi järjestää päivittäin petolintunäytöksiä. Vuonna 2010 avatussa delfinaariossa esiintyivät meri-leijonat ja delfiinit.

Villieläinnäytökset on periaatteessa kielletty Kreikan laissa, mutta lakia ei kuitenkaan valvota. Delfinaarioiden kieltämisestä kokonaan on keskusteltu.

Kritiikkiä
----------

Kesäkuussa 2010 delfinaarion näytöksissä alkoivat esiintyä merileijonat ja delfiinit. Siellä oli aluksi neljä Liettuasta ostettua delfiiniä, myöhemmin samasta paikasta hankittiin seitsemän lisää. Kreikan vihreä puolue haastoi Attikan eläinpuiston oikeuteen eläinten hyvinvointiin liittyvin syyttein vuonna 2011. Huhtikuussa 2011 ateenalainen tuomioistuin kielsi väliaikaisesti delfinaarion toiminnan. Muun muassa BBC ja *The Sunday Times* kirjoittivat aiheesta. Elokuussa 2011 kreikkalainen tuomioistuin määritteli, ettei sen asiantuntevuus riitä ratkomaan asiaa. Eläintarha on tulkinnut tämän vapauttavaksi päätökseksi.

Lähteet
-------

1. 1 2 3  History of AZP *Attica Zoological Park*. Viitattu 28.8.2016.
2. ↑  Väntönen, Elina: Kolme vuosikymmentä toiminut delfinaario on tyhjentynyt – Särkänniemen delfiinit ovat nyt Kreikassa *Helsingin Sanomat*.  28.8.2016. Viitattu 28.8.2016.
3. ↑  Tuohinen, Petteri: Tällainen on eläinjärjestöjen arvostelema Attica, jonne Särkänniemen delfiinit päätyvät – viime vuonna eläinpuistolla rahavaikeuksia ruokkia eläimiä *hs.fi*. Viitattu 28.8.2016.
4. ↑  Särkänniemen delfiinejä ei saa siirtää Kreikkaan *Animalia*. Viitattu 28.8.2016.
5. ↑  "Greek Green Party Announces Prohibition Of Dolphin Shows". *wdcs.org*. (englanniksi)
6. ↑  Greek dolphin park prompts animal welfare row *BBC, Archive Web*. Viitattu 28.8.2016. (englanniksi)
7. ↑  Dolphins: Blood in the water *The Sunday Times*. Viitattu 28.8.2016. (englanniksi)
8. ↑  "Our Fight to Save the Dolphins at Attica Zoological Park in Greece Continues" *Ecogreens*. Viitattu 28.8.2016. (englanniksi)

Aiheesta muualla
----------------

* Kuvia tai muita tiedostoja aiheesta **Attikan eläinpuisto** Wikimedia Commonsissa

* Αττικό Ζωολογικό Πάρκο - Attica Zoological Park (kreikaksi) (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Attica Zoological Park